el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el en el en el en el en el el el el en el en el en el en en en el en el en el en el es el en el en el en el el en el en en en el en el en el el el en el en el en el en el nds el en el fi el el en el en el en en ca en en de en pt en en el de el el en el en el it el en el el el el el el bn en el el en el en en en el en el el
Η φετινή βερσιόν της free agency διαφέρει κατά πολύ από τις προηγούμενες. Κι αυτό γιατί πολλοί πρωτοκλασσάτοι – αυτοί που λέγονται και franchise – quarterbacks είναι, ή μπορεί να είναι, διαθέσιμοι για άλλες ομάδες.
Είναι όμως αρκετές οι κενές θέσεις για να τους απορροφήσουν όλους; Ας δούμε ποιες είναι οι πιθανές διαθέσιμες δουλειές και στη συνέχεια ποιοι είναι αυτοί που μπορούν να τις καλύψουν.
Ομάδες που χρειάζονται οπωσδήποτε quarterback
Μπορεί και φέτος να συμβιβαστούν με τον Ryan Fitzpatrick, αλλά το δέλεαρ να υπογράψουν έναν από τους καλούς quarterbacks είναι μεγάλο. Το θέμα είναι κατά πόσον οι καλοί quarterbacks θα θέλουν να πάνε σε μια ομαδα που αυτή τη στιγμή είναι στο ναδίρ από απόψεως ταλέντου. Πιθανότατα η θέση να καλυφθεί με το No.5 του ντραφτ.
Έχοντας το No.1 στο Draft, οι Bengals έχουν πολλές επιλογές μπροστά τους. Το λογικό θα ήταν να διαλέξουν έναν quarterback, αλλά γιατί να μην υπογράψουν έναν καλό free agent και να κάνουν draft τον καλύτερο διαθέσιμο παίκτη, τον Chase Young; Ο Andy Dalton πάντως αποτελεί παρελθόν για την ομάδα.
Μεγάλη η απόφαση των Chargers να αλλάξουν πορεία μετά από τόσα πολλά χρόνια. Έχουν ικανοποιητικό υλικό, το οποίο είναι δέλεαρ για έναν καλο quarterback. Είναι όμως και στην ίδια division με τους Kansas City Chiefs, κι αυτό είναι μείον.
The Chargers have “moved on” from Philip Rivers, per @JayGlazer.
Ομάδες που πιθανόν να αλλάξουν quarterback
Ο Ryan Tannehill άρπαξε την ευκαιρία από τα μαλλιά κι έκανε εξαιρετικές εμφανίσεις όταν αντικατέστησε τον Marcus Mariota. Αρκεί όμως αυτό, ή χρειάζεται κάποιος πολύ πιο έμπειρος για να μπορέσει να αντιπαρατεθεί με τον Patrick Mahomes για τα ηνία της AFC;
Οι Bucs δεν έχουν αποφασίσει τι θα κάνουν τελικά με τον Jameis Winston. Παρά την έφεσή του στα interceptions, ο Jimmy ταιριάζει στο σύστημα του Bruce Arians. Αυτό όμως δε σημαίνει ότι δεν θα υπάρχουν κι άλλοι διαθέσιμοι quarterbacks που να ταιριάζουν με το “no risk it, no biscuit”!
Κανείς δεν ξέρει τι μέλλει γενέσθαι στη Charlotte. Οι φήμες λένε ότι οι Panthers θέλουν να “ξεφορτωθούν” τον Cam Newton, αλλά ουδείς ξέρει πόσο υγιής είναι, για να ρισκάρει και να τον πάρει. Οι Panthers πάντως βρίσκονται σαφώς σε rebuilding mode, οπότε δεν αποκλέιεται να αποδεσμεύσουν τελικά τον Cam, και είτε να μείνουν με τον Kyle Allen, είτε να υπογράψουν κάποιον που να ταιριάζει στο όραμα του Matt Rhule.
Ο Derek Carr δε δείχνει να τραβάει, ούτε κάτω από την καθοδήγηση του Jon Gruden. Η μετακόμιση της ομάδας στο Las Vegas χρειάζεται να συνοδευτεί από φανταχτερά ονόματα, και ποιό θα ήταν καλύτερο από έναν πρωτοκλασσάτο quarterback;
Μετά το σοκ της αποχώρησης του Andrew Luck από την ενεργό δράση, οι Colts υπέγραψαν τον Jacoby Brissett για δύο χρόνια με ένα συμβόλαιο μεσαίου μεγέθους. Μεσαίου μεγέθους ήταν και η πορεία της ομάδας το 2019. Η ομάδα δε νομίζω να έχει θέμα να υπογράψει έναν άλλον quarterback, αν υπάρχει κάποιος που να της αρέσει. Άλλωστε το υλικό της ομάδας είναι εξαιρετικό!
Ουδείς ξέρει τι θα γίνει με τον Mitch Trubisky. Η απογοήτευση ήταν έκδηλη κατά τη διάρκεια της περσυνής σεζόν, που δεν φάνηκε αντάξια της εκπληκτικής πορείας του 2018. Πολλοί είναι αυτοί που υποστηρίζουν ότι ο Mitch δεν το έχει για franchise quarterback. Η λογική λέει ότι οι Bears θα εξερευνήσουν εξονυχιστικά τις επιλογές τους σε free agency και draft.
Το τοπίο στην πρωτεύουσα είναι λίγο χαοτικό. Υποτίθεται ότι ο Dwayne Haskins είναι το μέλλον, αλλά ο νέος κόουτς, ο Ron Rivera δεν είναι καθόλου σίγουρος γι αυτό, και είπε ήδη ότι θα φέρει κάποιον έμπειρο quarterback να συναγωνιστεί για τη θέση του βασικού. Μπορεί να είναι ο Cam Newton; Μήπως ο Alex Smith; Κι αν οι Bengals διαλέξουν τελικά τον Chase Young στο draft, πόσο μεγάλο θα είναι το δέλεαρ του Joe Burrow;
Ομάδες με λίγες πιθανότητες να αλλάξουν quarterback
Πολλά θα εξαρτηθούν στην free agency από το τι θα αποφασίσει τελικά ο Tom Brady. Αν πάντως όλα ήταν εντάξει στη σχέση του με τον Bill Belichick, τότε δεν θα υπήρχαν τα σενάρια αποχώρησης του. Μην ξεχνάμε ότι και οι ίδιοι οι Patriots σαν οργανισμός, δεν έχουν κανένα θέμα να αδειάσουν κάποιον ηλικιωμένο παίκτη. Εστω κι αν αυτός ειναι ο GOAT.
"Look at the legendary QBs that left — Montana, Young was there; Peyton, Luck was coming in; Favre, Rodgers was there. Belichick doesn't want to go through a season w/o a QB that can get it done. The best play for the Pats & Brady is he's back in New England." — @Chris_Broussard pic.twitter.com/AODUlY3piw
— First Things First (@FTFonFS1) February 17, 2020
Η λογική λέει ότι οι Cowboys θα υπογράψουν τον Dak Prescott, αλλά πόσο μεγάλο θα ήταν το δέλεαρ για τον Jerry Jones, αν ο Tom Brady αποφασίσει να μη συνεχίσει στους Patriots; Χώρια που θα του ερχόταν και φτηνότερα από τον Dak, ο οποίος ζητάει αστρονομικά χρήματα;
Στο Denver τα πράγματα δεν είναι καθόλου ξεκάθαρα. Ο Joe Flacco έχει λαμβάνειν είκοσι μύρια, αλλά δεν είναι καθόλου σίγουρο ότι θα μπορέσει να ξαναπαίξει, λόγω του τραυματισμού του στο λαιμό. Υπάρχει βέβαια και ο ταλαντούχος Drew Lock, αλλά ο John Elway δεν είχε θέμα να τα τινάξει όλα στον αέρα όταν υπέγραφε τον Peyton Manning. Σίγουρα θα εξερευνήσει την πιθανότητα να υπογράψει ένα ηχηρό όνομα.
Λογικά οι Jaguars είναι οκ με τον Nick Foles και τον Gardner Minshew. Αλλά δεν είχαν τα αποτελέσματα που ήθελαν πέρυσι, οπότε, πολλά θα εξαρτηθούν από την υπομονή που θα δείξει το management. Το οποίο είναι πάνω στο σβέρκο του Doug Marrone. Το συμβόλαιο του Foles πάντως είναι τροχοπέδη για οποιαδήποτε αλλαγή τη συγκεκριμένη στιγμή.
Από την ως τώρα ανάλυση είναι προφανές ότι πολλά θα εξαρτηθούν από το πόσες και ποιες ομάδες θα υπογράψουν τους quarterbacks πιυ έχουν ως τώρα. Ας δούμε όμως όλους τους πιθανούς free agents.
Ελεύθεροι να υπογράψουν όπου θέλουν
Μετά από δεκαέξι χρόνια, ο συμπαθής quarterback και οι Chargers αποφάσισαν το διαζύγιο κοινή συνεναίσει. Ο Rivers δεν είναι τελειωμένος, αλλά δεν έχει και πολλά χρόνια μπροστά του, οπότε θα αναζητήσει μια ομάδα με υλικό έτοιμο για τίτλο.
Μπορεί τελικά να μην τα κατάφερε στα εννιά του χρόνια στο Cincinnati ο κοκκινομάλλης quarterback, αλλά αυτό δε σημαίνει ότι δεν είναι καλός, ή ότι τον έχουν πάρει τα χρόνια. Το παράδειγμα του Carson Palmer θα σταθεί οδηγός για τον Andy, και το πως μπορεί να ανανεώσει την καριέρα του. Θα πρέπει να πείσει βέβαια ότι η ρετσινιά του loser στα playoffs δεν ισχύει.
Μετά την απόφαση του Drew Brees να επιστρέψει για εικοστή σεζόν, η πιθανότητα του Teddy να υπογράψει και πάλι με τους Saints είναι ελάχιστη. Μπορεί να μη βγάζει μάτι σαν quarterback, αλλά έχει κάτι που λίγοι συνάδελφοί του έχουν: ξέρει πως να οδηγεί την ομάδα του στη νίκη. Και είναι μόλις 27 χρονών.
Ο journeyman του NFL μπορεί να ξαναυπογράψει στο Miami, μπορεί και όχι. Μπορει να υπογράψει κάπου αλλου ως βασικός, μπορεί και ως backup. Το σίγουρο είναι ότι όπου και να πάει, θα κουβαλήσει μαζί του την τεράστια εμπειρία του και το τεράστιο μούσι του!
Άλλος ένας ταξιδευτής, με αρκετή εμπειρία και με προσδοκίες βασικού. Παρ’ όλο που δεν είχε καλή χρονιά, ο Keenum είναι ένας qb που καταφέρνει να κερδίζει συμπάθειες ανάμεσα στους general managers, οπότε δεν αποκλείεται να τον εμπιστευτεί κάποιος για βασικό. Στα 32 του συνδυάζει εμπειρία και ικανότητες.
Παρ’ όλο που πολλοί τον θεωρούν ξοφλημένο μετά την αντικατάστασή του στο Tennessee δεν είναι καθόλου έτσι. Ο Mariota είναι μόλις 26 χρονών και έχει ακόμη περιθώρια βελτίωσης. Εξαρτάται φυσικά από τον ίδιον, αλλά και από το κατά πόσον θα τον εμπιστευτεί κάποια ομάδα.
Ο Eli έχει ανακοινώσει ότι βγαίνει στη σύνταξη, οπότε δεν θα έπρεπε να ανφερεται εδω. Ποιος όμως αποκλείει το να επανέλθει αν κάποιος τον προσεγγύσει με μια προσφορά που να είναι δυσκολο να αρνηθει; Patriots; Cowboys; Οκ, μπορεί να έχουν ελάχιστες πιθανότητες αυτα τα σενάρια, αλλά θα μπορούσαν να φέρουν τα πάνω-κατω!
Όλη η “αγορά” κρέμεται από τα χείλη του Tommy. Το quarterback carousel εξαρτάται κατά πολύ από το τι θα αποφασίσει. Η λογική λέει ότι θα τα βρει με τους Patriots, αλλά αν οι σχέσεις με τον Bill έχουν φτάσει σε ακραίο σημείο; Ή αν δεν τα βρουν στο οικονομικό; Ή αν η προσφορα από Raiders ή Titans είναι δελεαστική;
Το ότι οι συζητήσεις του Dak με τον Jerry Jones δεν έχουν φτάσει σε αίσιο τέλος, δεν είναι καλό. Ο Dak τα πήγε καλά με τους αριθμούς, αλλά όχι και με τις νίκες, και δε βλέπω απίθανο το να υπογράψει κάποιον αλλον ο Jerry, σντί να δώσει τα αστρονομικά χρήματα που ζητάει ο Dak. Ο οποίος θα βρει δουλειά αλλού βέβαια, αλλά στα χρήματα που ζητάει, αποτελεί μεγάλο ρίσκο.
Quote Tweet with your prediction of where each will sign:
— Field Yates (@FieldYates) February 19, 2020
Κι εδω η λογική λέει οι Titans να υπογράψουν τον Ryan, άλλωστε ομάδα που κερδίζει δεν αλλάζει. Αλλά αν ο Brady θέλει να τα ξαναβρει με τον Mike Vrabel, ο Ryan μπορει να περισσεύει. Στα 31 του όμως δεν είναι καθόλου τελειωμένος, και όταν είναι υγιής, είναι εξαιρετικός, οπότε λογικά θα βρει καλή δουλειά.
Ο πρώην νο 1 στο ντραφτ, είναι μόλις 26 χρονών. Πιστεύει πραγματικά σ’ αυτόν ο Bruce Arians όπως έχει δηλώσει, ή θα τον αδειάσει τελικά; Κι αν τελικά οι Bucs δεν τον υπογράψουν με το συμβόλαιο που θέλει, ποια μπορεί να είναι η αγορά για έναν παίκτη που μόλις έριξε 30 interceptions;
Όλα εξαρτώνται από την υγεία του. Αν όντως είναι υγιης, τότε είναι από τους καλύτερους που υπάρχουν στη θέση του. Μην ξεχνάμε ότι ο Cam ηταν dual threat quarterback, πριν τον Lamar Jackson! Οπότε, αν οι Panthers αποφασίσουν να τον δώσουν, ή να τον αποδεσμεύσουν, θα έχει μπόλικους διεκδικητές, ειδικά με προπονητές που δε θα διστάσουν να πειραματιστούν.
Αν τελικά οι Raiders αποφασίσουν να συνδυασουν τη μετακόμιση στο Las Vegas με έναν πρωτοκλασσάτο καθοδηγητή στην επίθεση, ο Derek Carr πιθανόν να αποδεσμευτεί. Σε αυτήν την περίπτωση, δεν είναι καθόλου βέβαιο ότι θα βρει θέση βασικου σε άλλη ομάδα, παρ’ όλο που δεν πρόκειται για κακό quarterback.
Το τοπίο με τον Joe Cool είναι ομιχλωδες. Λογικά θα επιστρέψει στο Denver, αλλά αν ο Elway κάνει καμμιά εκπληξη, κι ακόμη κι αν ο Joe είναι υγιής, οι επιλογές του δεν θα ειναι και πολλές.
Με τόσους πολλούς και καλούς ελεύθερους quarterbacks, το draft περνάει σε δεύτερη μοίρα. Ωστόσο, τουλάχιστον ο Joe Burrow και ο Tua Tagovailoa, δείχνουν παίκτες που μπορεί μια ομάδα να βασιστεί επάνω τους μακροπρόθεσμα. Και κυρίως οικονομικοί, σε σχέση με τους free agents, γεγονός που δείχνει να μετράει αρκετά στους GMs τα τελευταία χρόνια.
Από τα προφίλ Draft του Ringer.com
Πρόβλεψη δε μπορούμε να βγάλουμε με τόσες άγνωστες παραμέτρους. Τι θα κάνει ο Tom Brady; O Jerry Jones; Οι Bengals; Ο Philip Rivers; Οι Panthers; Οι Raiders; Οι Bears; Είναι τόσα πολλά τα σενάρια, που είναι αδύνατον να τα καλύψουμε!
Το μόνο σίγουρο είναι ότι θα έχουμε να κάνουμε με μουσικές καρέκλες! Μόλις μια ομάδα υπογράψει κάποιον – ή αποφασίσει να μην υπογράψει αυτόν που έχει – θα αρχίσει το ντόμινο, το οποίο προβλεπεται φρενήρες! Γιατί καμμιά ομάδα δε θα θέλει να μείνει ρέστη με τόσες καλές επιλογές, και κανένας quarterback δε θα θέλει να μείνει απλήρωτος.
Αν και όπως έχουν τα πράγματα, δεν αποκλείεται να δούμε κάποιους που θα ήθελαν να είναι βασικοί, να συμβιβάζονται με θέση και χρήματα αναπληρωματικού, ή να μένουν εκτός δράσης, ώσπου να τραυματιστεί κάποιος ή ακόμη και να περιμένουν την επόμενη free agency.
Previous Post Το τέλος της δυναστείας;
Next Post Το πρόβλημα των Baltimore Ravens δεν βρίσκεται στον quarterback, αλλά στον Greg Roman
About The Author: gms
Μετά από περιπλάνηση χρόνων στο NBA και στο MLB, κατέληξε στο NFL την τελευταία δεκαπενταετία. Οπαδός των Cardinals, και στα καλά, και στα άσχημα. Γνωστό νυχτοπούλι, θα ξημερώσει κάθε Πέμπτη, Κυριακή και Δευτέρα! Οι Κυριακες του φθινοπώρου και του χειμώνα αποτελούν απλά ιεροτελεστία! Κατά τ' άλλα κοπανάει πληκτρολόγια τα τελευταία τριάντα χρόνια παριστάνοντας τον προγραμματιστή, περπατάει αδυσώπητα τους δρόμους της πόλης, και λατρεύει τις γάτες!